**FIQH MALAYSIA:**

**ISU SAINS DAN TEKNOLOGI**

**Pendahuluan:**

*“Fiqh Malausia”* ialah nama glamor bagi fiqh semasa pendekatan tempatan. Ia boleh bertukar menjadi “Fiqh Nusantara”, misalnya atau nama lain yang munasabah bagi menunjukkan tempat atau daerah hidup yang tertentu yang munkin mempunyai corak dan persekitaran hidup yang tertentu pula dan boleh mempengaruhi bentuk atau sifat hukum yang ditentukan.

Istilah dalam pendekatan lain yang selalu juga digunakan ialah seperti *“Fiqh minoriti”,* “*Fiqh wanita*” dan sebagainya. Maksudnya fiqh khusus bagi kaum minoriti, misalnya baik bukan Islam di kalangan majorit Islam, seperti di Negara majority Islam, atau juga minoroti Islam di kalangan majoriti bukan Islam, seperti di Negara majoriti bukan Islam. Begitulah juga dengan *“Fiqh Wanita”, “Fiqh Gender”* dan sebagainya.

Bagaimanapun asasnya berbeza sedikit. Kerana *“Fiqh Malaysia*” atau *“Fiqh Nusantara*” misalnya lebih merujuk kepada uruf dan adat resam serta realiti hudup tempatan yang munkin mempengaruhi bentuk hukum yang ditentukan. Sementara istilah seperti *“Fiqh minorit*” atau *“Fiqh* *wanita”* misalnya pula lebih merujuk kepada kumpulan orang yang berbeza agama, bangsa, budaya , jentina atau sebagainya yang munkin mempengaruhi hukum yang ditentukan.

Berasaskan logik yang sama jugalah istilah-istilah seperti *“Fiqh Halal Haram*”, *“Fiqh makanan*” dan sebagainya digunakan. Cuma ia lebih merujuk kepada benda atau sebagainya, bukan manusia, bukan persekitaran atau sebagainya. Dalam konteks inilah juga istilah *“Fiqh sains dan teknologi*”, *“Fiqh* *perubatan”* dan sebagainya boleh digunakan.

Dalam aspek yang lain pula istilah-istilah seperti *“Fiqh Quran” “Fiqh Sunnah “Fiqh budaya”* dan sebagainya digunakan bagi menunjukkan sumber hukum berkenaan. Maksudnya ialah hal yang berkait dengan method dan prosedor, bukan yang berkait dengan isi atau substentif. Dalam konsep inilah istilah-istilah seperti “*Fiqh al-Nusus”, “Fiqh al-Waqi’” “Fiqh al-Aulawiyat”* dan sebagainya digunakan.

**Latar Belakang:**

Istilah-istilah seperti ini bukan sesuatu yang baru. Sejak zaman Nabi lagi telah digunakan istilah-istilah seperti *“Fiqh al-Sahabah”,* bagi menunjukkan method atau hasil ijtihad para Sahabah Rasulullah s.a.w. Samalah juga dengan istilah *“Fiqh al-Tabi’in” “Fiqh Tabi’I al-Tabi’in”* dan sebagainya yang pada dasarnya merujuk kepada method fiqh dan hasil ijtihad generasi-generasi berkenaan. Malah biasa digunakan juga istilah Fiq*“Fiqh Abu Bakr”, Fiqh Umar” “Fiqh Ali”,* “*Fiqh Abdullah Ibn* *Mas’ud”* dan sebagai nya bagi merujuk kepada method dan hasil ijtihad para tokoh secara individu.

Kemudian istilah seperti ini berkembang menjadi nama kepada kumpulan pemikiran, iaitu mazhab atau sekolah. Lalu diperkenalkan, misalnya *“Fiqh Maliki”, “Fiqh Hanafi”, “Fiqh Syafi’I”, “Fiqh al-Auza’I”* dan sebagainya. Antara nama lain ialah *“Fiqh Hanbali”, Fiqh al-Tabari”, “Fiqh al-Zahiri”* dan sebagainya.

Yang serupa dengan istilah *“Fiqh Malaysia*” dan sebagainya secara khusus ialah istilah-istilah seperti *“Fiqh al-Hijaz”* yang merujuik kepada daerah Semenanjung Tanah Arab, *“Fiqh al-Iraq”* yang merujuk kepada negeri Iraq, dan sebagainya lagi. Mengikut para penulis sejarah perkembangan hukum Islam, perbezaan realiti dan budaya hidup di antara dua daerah tersebut merupakan antara sebab utama yang melahirkan mazhab yang berbeza. Di Hijaz lahir mazhab Maliki yang berlandaskan *“Fiqh ahl al-Hadith*” sementara di Iraq pula lahir mazhab Hanafi yang berlandaskan *“Fiqh ahl al-Ra`y”.*

Bagaimanapun dalam konteks yang ada sekarang, apa yang wajar dikelasifikasikan ialah munkin istilah *“Fiqh Kelasik”* yang merujuk kepada pemikiran original yang terdapat dalam hasil warisan lama yang ditinggalkan oleh tokoh kelasik yang besar-besar dalam insiklopedia fiqh masing-masing, dan *“Fiqh Semasa”* yang merujuk kepada penilaian atau penganalisaan semula berasaskan perkembangan hidup semasa. Satu kelasifikasi lain ialah *“Fiqh ‘Am”* iaitu fiqh yang merentasi zaman dan keadaan, iaitu sepertimana yang terdapat dalam insiklopedia fiqh kelasik, dan fiqh yang merujuk kepada sesuatu sifat atau keadaan secara khusus, seperti *“Fiqh minoriti”,* dan *“Fiqh* *Malaysia”* atau *“Fiqh Nusantara”* yang menjadi tajuk perbicaraan ini.

**Konsep Fiqh:**

Untuk lebih senang difahami, baik sekali konsep *fiqh* itu sendiri dijelaskan. Dalam zaman awal Islam *Fiqh* bermaksud memahami apa saja yang terkandung dalam agama Islam *(al-Din al-Islami)* atau yang dinamakan juga sebagai *Syariah( al-Syariah al-Islamiyah)* baik yang bersifat hubungan manusia dengan Allah, yang kemudiannya dikenali sebagai *akidah*, hubungan manusia dengan dirinya sendiri, yamng kemudiannya dikenali sebagai *akhlaq,* hubungan manusia dengan manusia dan persekitara hidup yang lain, yang kemudianny6a dikenali sebagai *Syariat* dan sebagainya.

Bagaimanapun setelah Ilmu Islam berkembang, kesatuan ilmu dibawah istilah *al-Din, al-Syariah* dan *al-Fiqh* tidak boleh dipertahankan lagi. Kerana skopnya sudah menjadi terlalu luas dan sukar dikuasai kesemua sekali secara sekaligus. Lalu lahirlah cabang-cabang ilmu seperti *Akidah* yang secara khusus memperkatakan tentang hal-hal mengenai kepercayaan dan pegangan hidup, misalnya kepercayaan kepada Allah, penerimaan terhadap kerasulan Nabi Muhammad, keyakinan kepada adanya syurga dan neraka di hari akhirat, adanya balasan baik dan jahat, percaya kepada qadha dan qadar dan sebagainya. Dengan kata lain, hal-hal yang berkait dengan rukun iman.

Pada peringkat awal, konsep tentang akidah ini dihuraikan dengan secara jelas. Tetapi lama kelamaan ia menjadi lebih halus dan rumit. Seiring dengan itu lahir apa yang dinamakan sebagai *Ilm al-Kalam* yang lebih bersifat sebagai method bagaimana *ilmu akidah*, atau disebut juga sebagai *ilm Tauhid* . Di bawah ilm Kalam ini lahir pula beberapa disiplin ilmu yang lebih kecil lagi seperti *ilm jadal, munazarah* dan sebagainya*.*

Antara ilmu lain yang membentuk disiplin yang tersendiri ialah *ilm akhlaq* yang memperkatakan tentang peribadi dan tingkah laku serta moral seseorang. Satu lagi ialah *ilm Tasawuf* yang lebih memperdalamkan lagi perbincangan tentang pembentukan akhlad dan nilai peribadi. Dari cabang ilmu inilah lahir pula apa yang disebu sebagai ilm *Tariqat* iaitu yang menghuraikan tentang method secara lebih mendalam bagaimana memperdekatkan diri dengan Allah.

Dalam lingkaran yang lebih luas lahir pula ilmu-ilmu lain seperti *bahasa, sastera, falak, geografi, Falsafah, sains dan teknologi, dan berbagai-bagai lagi.* Semuanya lahir dari sumber yang satu, iaitu al-Syariah, samada secara langsung (*Naqliyat)*atau secara tidak langsung *(‘Aqliyat)*.

Di bawah pengaruh semua perkembangan ini